cyanic-selkie/wikianc huggingface dataset:
Substants
Carl August von Eschenmayer
Schellingi järgija Carl August von Eschenmayeri järgi on mina kui "tunnetamise substraat kõigi nähtumuste vahetumise ajal" substants. "Loogilisse arusse ülekantuna" annab see substantsi ""otsustusvormi"". (Psychologie)
Hegel
Georg Wilhelm Friedrich Hegeli järgi on Jumal "absoluutne substants", "ainsana tõeliselt tegev tegelikkus". Substants on "absoluut, iseeneses ja iseenese jaoks olev tegelik". (Loogikateadus) Substants on olemise absoluutne subjekt, idee, mõistus. Substants on "olemine, mis on tões subjekt ehk, mis tähendab sedasama, mis on tões tegelik". "Puhas lihtne negatiivsus" (Vaimu fenomenoloogia). Substants kui objektiivne kategooria on "aktsidentside totaalsus, milles ta ilmutab end nende absoluutse negatiivsusena, s.o absoluutse võimuga ja ühtlasi kogu sisu rikkusena. See sisu ei ole aga midagi muud kui see ilming ise, kusjuures iseendas sisuks reflekteeritud määratletus on ise ainult vormi moment, mis läheb üle substantsi vormiks. Substantsiaalsus on paratamatuse absoluutne vormitegevus ja võim, ja igasugune sisu ainult moment, mis kuulub ainult sellesse protsessi, vormi ja sisu absoluutne teineteiseks ümberlöömine." (Filosoofiliste teaduste entsüklopeedia, § 150, 151.).
Karl Ludwig Michelet
Hegeli järgija Karl Ludwig Michelet' järgi on mina substants, milles kõik predikaadid inhereerivad. (Anthropologie und Psychologie) Ka objektid tuleb taandada substantsiaalsussuhtele.
Karl Rosenkranz
Hegeli järgija Karl Rosenkranzi järgi on "olev, mis on iseendale oma eksistentsi iseeneses põhjatu põhi", substantsiaalsus. (System der Wissenschaft)
Christian Hermann Weisse
Christian Hermann Weisse järgi kuulub substantsiaalsus "refleksioonikategooriate" hulka. Substants on jõud. "Mitte keha kui niisugune, see nii või teisiti määratletud keha, ei ole olev, substantsiaalne, vaid kehas ükskord ja alatiseks iseendaga samane (...) võime moodustada eri tingimustel nii selle kui ka teise, ette spetsiifiliselt määratletud keha või ka niiviisi määratletud kehade paljuse." Substantsiaalsus on jõu suhe jõuga, jõudude totaalsus iseendaks. "Substants on ainult seal, kus on keha." Substants on "keha koos oma jõududega. Keha on substants kui iseenda akt ja teiste kehade potents." See substantsimõiste vastab Aristotelese entelehhia mõistele.
Johann Christian August Heinroth
Ka Johann Christian August Heinroth taandab substantsi jõule. (Die Psychologie als Selbsterkenntnißlehre)
Joseph Hillebrand
Joseph Hillebrandi järgi seisneb substants "lihtsas, iseeneses konkreetselt määratletud (hüpostaseeritud) isejõus." (Philosophie des Geistes) Substantsid on võimuerinevustega lihtsad olevad. Tõeline substants on igavene, muutumatu. Substantside süsteem subsisteerib algusest peale, kõiki valitseb kõrgeim substants.
Johann Ulrich Wirth
Johann Ullrich Wirthi järgi on substants jõuolev, ta ei ole midagi lihtsat. (Zeitschrift für Philosophie und philosophische Kritik, kd 44, lk 278).
Hermann Ulrici
Hermann Ulrici järgi substants on jõud. (Glauben und Wissen) Ta on jõud, "mille läbi asi tekib ja subsisteerib, oma mitmekesiseid momente mitte ainult ühtsuseks ühendades, vaid ka ühtsuses koos hoides."
Moriz Carrière
Moriz Carrière'i järgi on substants "algupärane tegevus, mille läbi miski on tervik, väljendab oma tegevust, säilitab iseennast oma vahekordade mitmekesisuses, milles niisiis subsisteerib tema olemus ja mille läbisubsisteerib kõik tema juures nähtuv," "olemuslik alusjõud, mille läbi miski tema omapäras määratletakse." (Über die sittliche Weltordnung).
Franz Erhardt
Franz Erhardti järgi on jõud ise substantsiaalne. (Metaphysik. I.)
Schopenhauer
Arthur Schopenhauer samastab substantsi ja mateeriat (Maailm kui tahe ja ettekujutus I, § 4). Substants on vaid abstraktsioon mateeria mõistest, kõrgem sugu, püsivuse predikaadi fikseerimine. "Nii moodustati mateeria mõiste vaid selleks, et ta oleks vahend mittemateriaalse substantsi vargsi kättesaamiseks. Ta on järelikult väga kaugel sellest, et seda saaks pidada aru mõisteks või paratamatuks kategooriaks." Substantsi püsivuse seadus on järeldus põhjuslikkuse seadusest. Sellest järeldub, et põhjuslikkuse seadus käib ainult kehade seisundite, sugugi mitte aga nende seisundite kandja kohta. "Substants püsib: st ta ei saa tekkida ega hävida, seega ei saa tema hulka, mis maailmas leidub, suurendada ega vähendada." Selles me oleme aprioorselt veendunud. (Ueber die vierfache Wurzel des Satzes vom zureichenden Grunde, § 20).
Nietzsche
Friedrich Nietzsche järgi on usk substantsidesse kujutlusvõime saadus. Meie elundid ei ole küllalt peened, et tajuda kõikjal liikumist, põhjas ei ole aga midagi püsivat, ainult saamine.
Tehnika Võit
Tehnika Võit oli Pärnu-Jaagupis 16. aprillist 1951 kuni 31. detsembrini 1953 ilmunud eestikeelne ajaleht, Pärnu-Jaagupi Masina-Traktorijaama poliitosakonna häälekandja.
Ajaleht ilmus kaks korda nädalas.
Metsamuinasjutt
"Metsamuinasjutt" on Eesti 1960. aasta animafilm. Filmi režissöör on Elbert Tuganov. Filmi tootis Kunstiliste ja Kroonikafilmide Tallinna Kinostuudio.
Film on tehtud Oskar Lutsu jutustuse "Nukitsamees" ainetel.
Valeri Bõkovski
pisi|Valeri Bõkovski 2008. aastal Valeri Fjodorovitš Bõkovski (2. august 1934 Pavlovski Possad, Moskva oblast – 27. märts 2019) oli NSV Liidu kosmonaut.
Linnuristipäev
Linnuristipäev on kristlikus kirikukalendris liikuv püha, mida tähistatakse kaks neljapäeva enne taevaminemispüha. Kolm neljapäeva enne taevaminemispüha on tuuleristipäev ja üks neljapäev varem on leheristipäev.
Kanep Põhja-Makedoonias
Kanepi kasutamine on Põhja-Makedoonias meditsiinilisel otstarbel seadusega lubatud, kuid mõnuainena keelatud.
Ravikanep
9. veebruaril 2016 andis Põhja-Makedoonia parlamendi tervishoiu komitee heakskiidu meditsiinilise marihuaana legaliseerimisele. Alates 2016. aasta juunist lubati patsientidel ilma retseptita osta 0,2% või väiksema kannabinoidide sisaldusega kanepiõli; suurema sisaldusega ravimid nõuavad retsepti.
Ebaseaduslik kasvatus
Põhja-Makedoonias kasvatatakse kanepit ainult väikestes kogustes, sest naaberriigi Albaania kanepi kvaliteet ja hind on paremad.
Rakvere lahing (1603)
Rakvere lahing oli Rootsi-Poola sõja (1600–1611) käigus 5. märtsil 1603 Rakvere lähedal toimunud lahing. Lahingu võitis Rzeczpospolita, kes kaotas vaid ühe leedukast sõduri ja kaks said haavata; Rootsi väed aga kaotasid 70 saksa kaupmeest ja 100 eesti talupoega.
Priit Künnapas
Priit Künnapas (14. juuli 1962 – 7. juuli 2013) oli eesti näitleja.
Ta õppis Eesti Muusikaakadeemia Kõrgemas Lavakunstikoolis aastatel 1982–1986 (12. lend). Ta suunati tööle Nukuteatrisse, aga rakendas peagi juba tudengina välja löönud head ärimehevaistu.
Ta oli abielus Piret Kaldaga, kellega tal on kolm tütart (Laura-Helene, Amanda Hermiine ja Aurora Aleksandra).
Löövi
Löövi on küla staatuses alates 1970.
Leht-kobartorik
Leht-kobartorik (Grifola frondosa) on seeneliik.
Ta on Eestis arvatud I kaitsekategooriasse (seisuga 2012).
Eestis võib teda leida kultuur- ja ruderaaltaimede vahelt.
Kolga-Jaani II maailmasõja matmispaik
Kolga-Jaani II maailmasõja matmispaik on Teise maailmasõja aegne matmispaik Kolga-Jaani kihelkonnas Viljandimaal, tänapäevase haldusjaotuse järgi Viljandi maakonna Viljandi valla Kolga-Jaani alevikus. Matmispaik paikneb Kolga-Jaani kalmistu uue osa lääneosas ning on piiratud madala hekiga, kuid ei moodusta omaette kalmistut.
Matmispaigale püstitati 1949. aastal praegune mälestusmärk. Kolga-Jaani II maailmasõja matmispaik on 1997. aastast riiklik ajaloomälestis.
Eric Carmen
Eric Howard Carmen (sündinud 11. augustil 1949 Clevelandis, Ohio osariigis) on USA laulja, laulukirjutaja, kitarrist ja klahvpillimängija.
Ta saavutas tuntuse pop rock'i ansambli Raspberriesi liikmena. Ta oli ansambli solist, basskitarrist ja laulukirjutaja. Ta kirjutas ansambli tuntuima laulu "Go All the Way", mida müüdi singlina üle miljoni koopia.
USA-s on Carmenil olnud veel seitse esineljakümnehitti, millest tuntumad on "Never Gonna Fall in Love Again" (1976), "She Did It" (1977), "Hungry Eyes" (1987), mis sai tuntuks filmist "Räpane tants" ("Dirty Dancing"), ja "Make Me Lose Control" (1988).
Maimsaare
Maimsaare oli küla Viljandimaal, ajalooliselt Arussaare mõisa alal. Küla jääb tänapäeval Arussaare küla alale. Kihelkondlikult kuulus küla Pilistvere kihelkonda. Küla kaotati 1977, mil see liideti Arussaare külaga.
Külast on teateid alates umbes 1900 (Маймсаре).
Maiste
Maiste oli küla Viljandimaal. Küla jääb tänapäeval Pinska küla alale.
Michael Copper
Michael Copper (Michael Kittrell; sündinud 1992 Georgia osariigis Graysonis) on USA internetivideode tegija. Tema kasutajanimi Youtube'is on CopperCab.
Karksi lahing
Karksi lahing oli Rootsi-Poola sõja (1600–1611) käigus 29. oktoobril 1600 toimunud lahing. Poola (Rzeczpospolita) väed Jürgen von Fahrensbachi juhtimisel võitsid selles lahingus Carl Gyllenhielmi juhitud Rootsi vägesid.
Pärnu vallutamise järel otsustas hertsog Karl rünnata Viljandit. Esmalt pidas ta vajalikuks vallutada Jürgen Fahrensbachile kuuluv Karksi linnus. Selleks saatis ta Gyllenhielmi 1500 mehega peaväe ees minema. Gyllenhielm soovis Karksi alla jõuda öösel, et kavalusega loss ära võtta. Pärnu langemise järel olid rootslastega liitunud mõned Poola haidukid. Nemad pidid plaani kohaselt ööpimeduses Karksi alla minema ja end Viljandist tulnud abiväena esitama. Gyllenhielm võttis teejuhiks ühe Fahrensbachi vangilangenud käskjala, kes rootslaste käest põgenema sai ja teavitas Karksi garnisoni rootslaste kavatsustest. Karksi alla jõudnud Gyllenhielm nõudis linnuse pealikult Wilhelm Dückerilt alistumist, väites, et hertsog Karl on peaväega kohe järgnemas, kuid Dücker keeldus. Kuna Fahrensbach asus oma vägedega lähedalasuvas Helmes, kartis Gyllenhielm tema rünnakut, ning jäi vägedega ööbima Karksi mõisa. Hommikul ründasidki Poola väed rootslaste laagrit. Kasakad lõid esmalt Rootsi jalaväelasi ning asusid seejärel võitlusse ratsaväelastega, kes samuti põgenema sunniti. Taganema löödud Rootsi sõdurid ühinesid taas hertsogi peaväega.
Londoni loomaaia gorillamaja
pisi|Gorillamaja [[Londoni loomaaed|Londoni loomaaias. Arhitekt Berthold Lubetkin, konstruktor Ove Arup]]
Gorillamaja (inglise keeles Gorilla House) on Londonis Regents Parkis asuva loomaaia ahvide elupaik.
Gorillamaja ehitati aastatel 1932–1933. Selle projekteeris Tectoni arhitektibüroo (arhitekt Berthold Lubetkin) koostöös konstruktor Ove Arupiga. Modernistlikus arhitektuuristiilis ehitatud gorillamaja oli nende esimene märkimisväärne koostööobjekt.
Ehitis
Gorillamaja on raudbetoonist ehitis terasest trellide, valguse, soojustatud paneeli, pöörleva ekraani, lükandklaaside ja asfaldiga kaetud lamekatusega. Hoone on plaanilt poolringikujuline. Gorillamaja projekteeriti uuendustega, tagamaks gorilladele Kongo klimaatilisi tingimusi ning loomaaia külastajale võimalusi turvaliselt ja mugavalt vaadelda puurielanikke.
Gorillamaja valiti 1970. aastal arhitektuurimälestiseks.
Miodrag Bulatović
Miodrag Bulatović (serbia keeles: Миодраг Булатовић; 20. veebruar 1930 – 15. märts 1991) oli Montenegro serblasest prosaist, romanist ja näitekirjanik Jugoslaavias.
Bulatović oli tuntud oma tugevalt serbia rahvuslust ülistavate kirjutiste poolest, mille eest sai ta palju negatiivset vastukaja teistelt Jugoslaavia rahvusrühmadelt. Ta oli Serbia Sotsialistliku Partei liige.
Elulugu
Tema järgmine romaan "Kangelane eeslil", mida on kirjeldatud kui "sõjaromaani tume kuum õudusunenägu" avaldati esialgu välismaal ja alles neli aastat hiljem (1967) Jugoslaavias.
Tema viimaseks romaaniks jäi "Gullo gullo", mis koondas kõikide tema eelnevate teoste põhiteemad.
Urmas Lüüs
Urmas Lüüs (sündinud 21. oktoobril 1987 Haapsalus) on eesti kunstnik.
Puusepp (perekonnanimi)
Puusepp on perekonnanimi.
Urmas Lüüs
Looming
Urmas Lüüs keskendub oma loomingus skulptuuri, valguse, heli, klassikalise käsitöölise meistrioskuse, füüsilise liikumise, video ja materjalikunstide kombineerimisele, luues n-ö performatiivseid objekte. Тa otsib hallaladena toimivaid ühisvälju disaini, kunsti, muusika, kirjasõna ja etenduskunstide vahel. Ta on teinud tihedat koostööd kirjanike, muusikute ja kaasaegse tantsu teatritega. Urmas Lüüsi loomingut on esindanud Gallery Loupe (Montclair, New Jersey), Galerie Marzee (Nijmegen, Holland), Ra Gallery (Amsterdam, Holland) ja Galerie Biró (München, Saksamaa).
Puusepp (perekonnanimi)
2018. aasta 1. jaanuari seisuga oli Eestis perekonnanimi Puusepp 1173 inimesel: 549 mehel ja 624 naisel. Perekonnanimede levikult on Puusepp meeste puhul 51. kohal ja naiste puhul 49. kohal.
Urmas Lüüs
Looming
Lüüs on pälvinud loomingu eest Roman Tavasti nimelise preemia ja Noore Ehte stipendiumi.
Isikunäitused
[[File:Mortal_kombat-love.jpg|pisi|
]]
pisi|"The measure of a man"
Alberto Ginastera
pisi Alberto Evaristo Ginastera [hinas´teera] (11. aprill 1916 Buenos Aires – 25. juuni 1983 Genf) oli argentina helilooja, pedagoog, Kaunite Kunstide Akadeemia liige.
Ta lõpetas 1938. aastal Buenos Airese riikliku konservatooriumi J. Andrese ja A. Palma juures, töötas sealsamas pedagoogina. Aastatel 1946–1947 õppis USAs. Töötas 1948–1958 (vaheaegadega) La Plata konservatooriumi direktorina, oli ka üks selle asutajaid).
Aastatel 1958–1962 oli ta Buenos Airese Katoliku Ülikooli kaunite kunstide osakonna pedagoog, üks Ladina-Ameerika Muusika Uurimiskeskuse organiseerijaid Torquato di Tellas 1965.
Teda peetakse argentina muusika võtmefiguuriks. Talle on omapärased nii rütmika kui ka indiaani rituaaltemaatika.
Tallinna Konstantin Pätsi Vabaõhukool
Tallinna Konstantin Pätsi Vabaõhukool on kool Tallinnas Pirita linnaosas Kose asumis, aadressil Vabaõhukooli tee 7.
Kooli asutas riigivanem Konstantin Pätsi initsiatiivil 1938. aastal Eesti Punase Risti Peavalitsus. Kooli hoonete ehitusprojekti ideekavandite võistlusel võitis esikoha Paula Delachier-Ilvese projekt. Selle projekti järgi valmisid ehitusjoonised arhitekt Konstantin Bölault. Ehitustööde juhatajaks määrati insener Voldemar Kask. Nurgakivi pandi 15. septembril 1935. Kooliaia jaoks kinkis K. Päts oma talu küljest 2,5 hektarit maad. . Esialgu loodi kool eesmärgiga seal õpetada nõrgema tervise, alatoitumuse ja teiste selliste puudustega lapsi. Koolimaja ehitus lõppes jaanuaris 1938 ja kool alustas tegevust 1. märtsil 1938. Kooli pidulik avamine toimus 2. juunil 1938.
1948. aastal sai kooli nimeks Kose-Lükati Sanatoorne Metsakool. 1994. aastal taastati varasem nimi Tallinna Konstantin Pätsi Vabaõhukool.
Tuuleristipäev
Tuuleristipäev on kristlikus kirikukalendris liikuv püha, mida tähistatakse kolm neljapäeva enne taevaminemispüha. Kaks neljapäeva enne taevaminemispüha on linnuristipäev ja üks neljapäev varem leheristipäev.
Nigulapäev
Nigulapäeva all võidakse mõelda:
Tuuleristipäev
Eesti rahvakalendris olid sel päeval keelatud viljatööd, mille tegemine võis mõjutada suvist viljakasvu.
Kull
Kull võib tähendada järgmist:
Gyrodactylus salaris
Gyrodactylus salaris on lameusside hõimkonda imiusside klassi kuuluv liik. Ta on kuni 3 mm pikkune ektoparasiit, kes kinnitub lõhe nahale või lõpustele.
Ambla Vallaleht
Ambla Vallaleht oli ajaleht, mis vahendas Ambla valla uudiseid. Leht ilmus aastatel 1993–2017. Seda andis välja Ambla vallavalitsus. Varem on lehte välja andnud ka kirjastus Kalurileht. Lehte toimetas Annika Rohi. Leht ilmus üks kord kuus.
Pärast 2017. aasta haldusreformi, mille käigus Ambla vald liitus Järva vallaga, annab endise Ambla valla aladel toimuva kohta uudised edasi Järva Valla Leht.
The Kumars at No. 42
"The Kumars at No. 42" (aastal 2014 "The Kumars") on Suurbritannia meelelahutuslik telesaatesari. Saatesari võitis Emmy auhinna aastail 2002 ja 2003 ning Peabody auhinna aastal 2004. Sarja tehti aastail 2001–2006 kokku 7 hooaega ja 52 osa ning 2014. aastal 6 osa. Eetris oli sari kanalitel BBC Two (2001–2004), BBC One (2005–2006) ja Sky1 (2014). Sarja tootis Hat Trick Productions.
Kululuud
Kululuud on tulekustutusvahend.
Masaku
Masaku oli küla Viljandimaal. Küla jääb tänapäeval Laatre asula alale. Küla kaotati 1977, mil see liideti Laatre asulaga.
18.-20. sajandil eksisteeris Masaku karjamõis.
Masaku on küla staatuses alates 1970.
Üliõpilane
Üliõpilane (kõnekeeles ka tudeng) on ülikoolis või muus kõrgkoolis õppiv inimene.
Üliõpilaseks saadakse immatrikuleerimise kaudu ja üliõpilaseks olemine lõpeb ülikooli või muu kõrgkooli lõpetamise tõttu või muul põhjusel eksmatrikuleerimisel.
Elektrooniline tantsumuusika
pisi|USA esitaja NEFFEX elektrooniline tantsulugu Torn Apart Elektrooniline tantsumuusika (inglise keeles electronic dance music; tuntud ka kui EDM, tantsumuusika, klubimuusika) on lai valik löövaid elektroonilisi muusikažanre, mis on tehtud peamiselt ööklubide, reivide ja festivalide jaoks. EDM-i toodetakse üldiselt diskoritele (DJ-d) taasesituseks, kes loovad sujuvaid lugude valikuid, mida nimetatakse DJ-miksiks, liikudes ühelt salvestuselt teisele. EDM-i tootjad esitavad ka oma muusikat otse kontserdi- või festivalikeskkonnas, mida mõnikord nimetatakse live-PA-ks. Euroopas on EDM-i sageli nimetatud tantsumuusikaks või lihtsalt tantsuks.
1980. aastate lõpus ja 1990. aastate alguses, pärast raving 'u ja piraatraadio tekkimist ning klubikultuuri huvi tõusu, sai EDM populaarseks peamiselt Euroopas. Ameerika Ühendriikides sel ajal polnud tantsukultuuri heakskiitmine sama üldine, ja ehkki nii electro kui ka Chicago house-muusika olid väga mõjukad nii Euroopas kui ka Ameerika Ühendriikides, jäid peamised meediaväljaanded ja plaadistajad EDM-ile vaenulikuks. Ühtlasi pani ilmne seos EDM-i ja narkokultuuri vahel valitsused nii riikide kui linnade tasandil rakendama seadusi ja poliitikaid, mille eesmärk oli hoida ära reivikultuuri levikut.
Seejärel tõusis EDM-i populaarsus uuel aastatuhandel kogu maailmas, sealhulgas Ameerika Ühendriikides ja Austraalias. 2010. aastate alguses püüdis terminit "elektrooniline tantsumuusika" ja akronüümi "EDM" puššida Ameerika Ühendriikide muusikatööstus ja muusikaajakirjandus, et rebrändida Ameerika reivikultuuri. Hoolimata tööstusharu katsest luua spetsiifiline EDM-i bränd, jätkub akronüümi kasutamine mitmete žanrite, sh house 'i, techno, trance 'i, drum'n'bass 'i, dubstep 'i ja nende vastavate alamžanrite katusterminina. Žanr saavutas oma haripunkti popmuusika peavoolu domineeriva jõuna 2010. aastatel.
McKinsey & Company
McKinsey & Company on Ameerikast pärit üleilmne juhtimiskonsultatsioonifirma.
McKinsey annab välja kvartaliajakirja McKinsey Quarterly alates 1964. aastast ning rahastab uurimisasutust McKinsey Global Institute, avaldab juhtimisteemade aruandeid ja on avaldanud mõjukaid juhtimisraamatuid.
McKinsey asutas 1926. aastal James O. McKinsey, et rakendada raamatupidamispõhimõtteid juhtimises. McKinsey suri 1937. aastal ja ettevõtte restruktureeriti mitu korda. Tänapäevane McKinsey & Company tekkis 1939. aastal. Pikaajalist juhti ja partnerit Marvin Bowerit on tunnustatud kui McKinsey kultuuri ja tavade põhikujundajat, tuginedes põhimõtetele mis lähtusid tema advokaadikogemusest. Firma töötas välja nn üles-või-välja poliitika, kus konsultante, keda ei edutatud, palutakse lahkuda. McKinsey oli esimene juhtimiskonsultatsiooni ettevõte, kes hakkas palkama kogenud juhtide asemel hiljuti ülikooli lõpetanud töötajaid.
1980. ja 1990. aastatel laienes ettevõte rahvusvaheliselt ja hõlmas uusi tegevusvaldkondi. McKinseyl oli 1951. aastal 88 töötajat, 2000. aastate alguseks aga 7700 töötajat ja 2018. aastaks üle 27 000 töötaja.
Struktuur
McKinsey & Company korraldati algselt partnerlusena, kuni see 1956. aastal juriidiliselt restruktureeriti börsil noteerimata aktsiaseltsina, mille aktsiad kuulusid tema partneritele. See jäljendab partnerluse struktuuri ja firma siseselt nimetatakse juhtivtöötajaid "partneriteks" ja reatöötajaid "liikmeteks". McKinseyle on omane vähene hierarhilisus ja igale liikmele on määratud mentor. Alates 1960. aastatest on McKinsey tegevdirektor valitud vanemdirektorite poolt kuni kolmeks, kolmeaastaseks ametiajaks või kuni kohustusliku 60-aastase pensioniea saabumisele. Samuti haldab ettevõtet rida komiteesid, millest igaühel on oma vastutusala.
Kombain (ajaleht)
Kombain oli eestikeelne ajaleht, mis ilmus Väimelas 21. aprillist 1951 kuni 26. detsembrini 1953; Võru Masin-Traktorijaama poliitosakonna häälekandja.
McKinsey & Company
Struktuur
McKinsey on detsentraliseeritud struktuur, mille kohaselt harukontorid tegutsevad sarnase kultuuri ja tegevusmalli järgi, kuid iseseisvalt. Eeldatakse, et iga kontor seab organisatsiooni üldised huvid ettepoole harukontorite huvidest, mida McKinsey nimetab "ühe ettevõte" põhimõtteks. Konsultante ja häid praktikaid jagatakse pidevalt kontorite vahel. Kõigi kontorite tulud koondatakse ja konkreetse kontori tulud ei oma selle üle otsest rahalist mõju. Ettevõtte eelarve koostamine on tsentraliseeritud, kuid üksikutele konsultantidele antakse suures osas autonoomia.
Kombain (ajaleht)
Ajaleht ilmus kaks korda nädalas.
McKinsey & Company
Ettevõtte kultuur
pisi| Marvin Bower, tänapäevase McKinsey ja selle ettevõtte kultuuri alusepanija Marvin Bowerit nähakse McKinsey väärtuste, juhtpõhimõtete ja kultuuri põhiautorina, aastast 1937. Ta kehtestas oluliste reeglite kogumi: konsultandid peaksid klientide huvid seadma tähtsamaks McKinsey tuludest, mitte arutama kliendi asju, rääkima tõtt isegi siis, kui see tähendab kliendi arvamustele vastuvaidlemist, ning tegema ainult vajalikke töid, mida McKinsey suudab hästi teha. Bower lõi ettevõtte põhimõtte töötada ainult klientide tegevjuhtidega, mida hiljem laiendati ka tütarettevõtete ja divisjonide tegevjuhtidele. Samuti lõi ta McKinsey põhimõtte, mille kohaselt tuleb teha koostööd ainult klientidega, kes on valmis ettevõte nõuandeid järgima.
Bower kehtestas ka ettevõtte terminoloogia. McKinsey nimetab end firmaks (inglise keeles "The Firm") ja oma töötajaid liikmeteks. McKinsey sõnul ei motiveeri nende konsultante raha. McKinsey & Company püüab hoida "väga madala profiiliga avalikku mainet". Ettevõttel on range poliitika konkreetsete kliendisituatsioonide arutamise vastu. Firma sõnul nad ennast ei reklaami, kuigi ta McKinsey reklaamid ilmusid, väidetavalt värbamise eesmärgil, ajakirjas Time 1966. aastal. Liikmed ei peaks oma teenuseid "müüma". Eeldatakse, et McKinsey konsultandid saavad osaks kogukonnast ja värbavad kliente kirikust kus liikmed käivad, heategevus organisatsioonidest kus nad tegutsevad, ettevõtete nõukogudeks mille liikmed nad on ja muudest kogukondlikest funktsioonidest.
Ajakirjas Fortune 1993. aastal ilmunud profiililugu ütles, et McKinsey & Company oli "kõige tuntum, salajasem, kõige kõrgema hinnaga, kõige prestiižikam, kõige järjekindlamalt edukas, kõige kadestatud, kõige usaldusväärsem ja kõige ebameeldivam juhtimiskonsultatsioonifirma maailmas". Businessweek väitis, et sõltuvalt vaatenurgast McKinseyt kas "naeruvääristatakse, sõimatakse või austatakse".
McKinsey kultuuri on mõnikord võrreldud religiooniga, tulenevalt selle mõjust liikmete ning selle lojaalsusest ja innukusest. Ajakirja Fortune sõnul vestlevad partnerid omavahel "isikliku kiindumuse ja imetlusega". The News Observeri artikkel ütles, et McKinsey sisekultuuri iseloomustab kollegiaalsus ja halastamatu konkurents ning seda on kirjeldatud ülbena. Wall Street Journal kohaselt peetakse McKinseyt "elitaarseks, lojaalseks ja salatsevaks". Reutersi andmetel on selle kultuur keskendunud "reeglite järgi mängimisele". Businessweeki sõnul väidavad mõned konsultandid, et firma on kasvades võõrandunud oma algsetest väärtustest. The Guardian ütles, et McKinseys on "tunnid on pikad, ootused kõrged ja ebaõnnestumised vastuvõetamatud".
Mõju
Paljud McKinsey vilistlased saavad suurettevõtete tegevjuhtideks või täidavad olulisi ametikohti valitsuses. Seejuures mõjutavad nad McKinsey väärtuste ja kultuuriga teisi organisatsioone. McKinsey vilistlased on määratud näiteks Google'i, American Expressi, Facebooki, Boeingi, IBMi, AT&T, PepsiCo ja Enroni tippjuhtideks. McKinsey vilistlased on töötanud Tony Blairi büroos. Alates 2008. aastast oli McKinsey vilistlane tegevjuht 16 ettevõttes, mille käive on üle 2 miljardi dollari. USA Today hindas McKinseyt kui ettevõtet, kust saadava töökogemusega võib saada kõige tõenäolisemalt suurkorporatsiooni tegevjuhiks, koefitsiendiga üks 690-st. On väidetud, et McKinsey nõuandetegevus on mõjutanud valitsuste ja ettevõtete juhtimise norme.
Värbamine
McKinsey & Company oli esimene juhtimisnõustaja, kes palkas kogenud ärijuhtide asemel hiljuti ülikooli lõpetanud töötajaid. Selle praktikaga alustati 1953. aastal. Vähem kui pooled ettevõtte värvatud töötajatest on pärit ärijuhtimise või majandusteaduse õppekavadelt. Ülejäänutel on kõrgharidus loodusteaduse, meditsiini, inseneriteaduse või õiguse alal.
Uurimistööd ja publitsistika
McKinsey & Company konsultandid avaldavad regulaarselt raamatuid, uurimusi ja artikleid ettevõtluse ja juhtimise kohta. Firma kulutab teadusuuringutele 50–100 miljonit dollarit aastas. McKinsey oli üks esimesi organisatsioone, kes rahastas juhtimisalaseid uurimistöid, kui ta asutas 1955. aastal juhtimisuuringute fondi Foundation for Management Research.
Nõustamisprojektid
McKinsey on olnud mõjukas ärinormide kehtestamisel. Ajakirja Fortune 1993. aasta profiili kohaselt "On McKinsey paljude praeguse ajastu suurte õnnestumiste osas olnud nõustajaks ... Samas on see olnud ka paljude suurte läbikukkumiste juures." Duff McDonald on oma raamatus "The Firm" väitnud, et McKinsey aitas Valge Maja ümber korraldada, juhendas korporatsioone sõjajärgses Euroopas ulatuslikes ümberkorralduste ja hõlbustas ettevõtete ümberpööramisi, kuid samas soovitas mõnedel juhtudel ettevõtetel võtta vastu strateegiaid, mis viisid nende kokkuvarisemiseni või mis ei suutnud ära hoida pankrotti. Seal oli kirjas: "McKinseyl oli suur roll 1920. aastate efektiivsuse buumi, 1940. aastate sõjajärgse gigantismi ja 1950. aastatel valitsusaparaatide ratsionaliseerimise ja turunduse esilekerkimise juures. Samuti 1960. aastatel korporatsioonide mõjuajastu ning 1970. aastatel Ameerika ümberkorraldamise laine ja strateegia esiletõusmise juures. 1980. aastatel käisid nad kaasas infotehnoloogia tohutu kasvuga, 1990. aastate globaliseerumisega ja 2000. aastate majandustõusu-languse-taastumisega."
Skandaalid ja kriitika
McKinsey kaitsjad väidavad, et firma üksnes nõustab ja ei ole otsustaja.
Sellest hoolimata on McKinsey alates 20. sajandi lõpust olnud paljude märkimisväärsetes skandaalidega otseselt või kaudselt seotud. Reuters kirjeldab neid juhtumeid kui viiteid "mitte halbadele õuntele, vaid korruptsioonikultuurile".
Enron
Enron oli 21-aastase kogemusega McKinsey konsultandi Jeff Skillingu loodud ettevõte. Skilling pandi pärast ettevõtte kokkuvarisemist vangi. Väidetavalt toetas McKinsey "kahtlasi raamatupidamismeetodeid, mis põhjustasid ettevõtte 2001. aastal plahvatusohu." Enron kasutas väidetavalt McKinseyt 20 projektis ja McKinsey konsultandid "kasutasid Enroni oma liivakastina".
McKinsey eitas Enronile raamatupidamisküsimustes nõu andmist ning et nad ei olnud teadlikud Enron ebaõigete raamatupidamismeetodite kasutamisest.
Roll Saudi Araabia repressioonides
2018. aasta oktoobris, pärast Saudi dissidendi ja ajakirjaniku Jamal Khashoggi mõrva, teatas The New York Times, et McKinsey oli tuvastanud Twitteris silmapaistvamad Saudi teisitimõtlejad ning et Saudi Araabia valitsus represseeris seejärel teisitimõtlejaid ja nende perekondi. Vähemalt üks teisitimõtleja arreteeriti. Ka ühe teise teisitimõtleja perekonnaliikmed arreteeriti ja tema mobiiltelefon hävitati. McKinsey tegi Timesi artikli peale avalduse, öeldes: "Peame õudseks võimalust, olgugi see vähetõenäoline, et seda [raportit] oleks võinud kuritarvitada. Me pole näinud ühtegi tõendit, mis viitaks selle kuritarvitamisele, kuid uurime kiiresti, kuidas ja kellega dokumenti jagati." The New York Times teatas 2018. aasta detsembris, et "[Saudi] kuningriik on ettevõttele nii oluline klient, ainuüksi aastatel 2011–2016 tellisid nad 600 projekti, et McKinsey otsustas osaleda suurel Saudi investeerimiskonverentsil 2018. aasta oktoobris isegi pärast Washington Posti kolumnisti [Khashoggi] tapmist ja tükeldamist Saudi agentide poolt."
Autoritaarsete režiimide toetamine
McKinsey äri- ja poliitikaalased nõustamisprojektis autoritaarsetele režiimidele sattus avaliku tähelepanu alla 2018. aasta detsembris, pärast Hiinas toimunud suurejoonelist ettevõtte tuusikut, otse Hiina valitsuse vangilaagri kõrval, kus tuhandeid uiguure peeti põhjuseta kinni. Eelnevatel aastatel oli McKinsey klientide hulgas Saudi Araabia absoluutne monarhia, Türgi autokraatlik juht Recep Tayyip Erdogan, tagandatud Ukraina presidendi Viktor Janukovõtši ning mitmed sanktsioonide alla kuuluvad Hiina ja Venemaa ettevõtted.
Jääminek (film)
"Jääminek" on Eesti 1962. aasta mängufilm. Filmi režissöör on Kaljo Kiisk. Filmi tootis Tallinnfilm.
Krepdešiin
Krepdešiin (prantsuse keeles crêpe de chine 'hiina krepp') on peentest siledatest siid-, atsetaat- või polüesterkiududest labases siduses kootud õhuke poolläbipaistev tuhmi läikega kangas, mille koelõngad on tugeva keeruga krepplõngad ja lõimelõngad tavalised. Kuulub poolkreppkangaste hulka, lõngade keerd on 2S/2Z.
Krepdešiini pind siledam kui täiskreppkangastel. Kortsub vähe. Traditsiooniline krepdešiin oli tehtud siidikiududest. Kunstsiidist krepdešiin on täissiidist krepdešiinist välimuselt praktiliselt eristamatu.
Alates 1952. aastast oli krepdešiin Nõukogude Liidus ja Venemaal üks kõige laiemalt kasutusel olnud siidkangaid. Kasutati pluuside, kleitide, sallide ja rätikute jaoks.
Karma klooster
pisi|Karma klooster
Karma klooster (valgevene keeles Свята-Іаана-Кармянскі жаночы манастыр, vene keeles Иоанно-Кормянский женский монастырь) on õigeusu nunnaklooster, mis asub Valgevenes Homieli oblastis Dobruši rajoonis Karma külanõukogus Karma agrolinnakeses aadressil ул. Советская, 12.
Ajalugu
Esimene õigeusu kirik ehitati Karmasse aastal 1760. Praegune Jumalaema Kaitsmise kirik valmis aastal 1832; aastal 1869 lisati puidust kellatorn. Aastal 1926 kirik suleti. Kirikusse maeti hiljem pühakuks kuulutatud Iaan Karmianski.
8. augustil 2000 asutati kiriku juures elanud naiste kommuuni põhjal Iaan Karmianskile pühendatud klooster. Kloostri põhihoone on kahekorruseline, seal on ruumid 15 inimesele. Hoone alumisel korrusel asuvad ka kloostri kodukiriku ruumid.
Orlando Gibbons
pisi|Orlando Gibbons Orlando Gibbons (ristiti 25. detsember 1583 Oxfordis – 5. juuni 1625 Canterbury) oli inglise organist, virginalist ja helilooja.
Orlando oli pärit musikaalsest perest. Tal oli kolm venda. Vanim vend Edward Gibbons (1568–1650) oli koormeister. Teine vend Ellis Gibbons (1573–1603) oli samuti andekas helilooja, aga suri noorelt.
Alates 1588 elas ta Cambridge'is. 1596–1598 laulis ta Cambridge'i kuningliku kolledži kooris, mida juhatas tema vend Edward, ja õppis talt orelit mängima. 1598 astus ta ülikooli ja pälvis 1606 bakalaureusekraadi muusika alal. James I määras ta umbes 1605 Kuningliku Kabeli organistiks ja sellel kohal töötas ta kuni surmani, saades 1623 vanemorganistiks. Alates 1622 oli ta Oxfordi ülikooli muusikadirektor, 1619. aastast õukonna, täpsemalt prints Charlesi, hilisema Charles I kammervirginalist, 1623. aastast Westminster Abbey organist.
Ta suri noorelt sisemise verejooksu kätte. Rahvas kahtlustas, et ta suri katku, mis Inglismaal parajasti ringles, kuid kaks arsti, kes tema surma tunnistasid ja surnukeha lahkasid, kinnitasid, et nii see siiski polnud. Pisut rohkem kui aasta hiljem suri ka Gibbonsi naine Elisabeth, misjärel vanim vend Edward pidi nende lapsed üles kasvatama. Lastest vanim, Christopher Gibbons (1615–1676) sai samuti heliloojaks ja organistiks.
Orlando Gibbonsi loomingus on renessansi polüfoonia segunenud baroki ühehäälsuse elementidega. Kirikumuusikas järgis ta John Taverneri, Thomas Tallise ja William Byrdi stiili. Ta vokaalmuusikast tehti lautoseadeid.
Cambridge'i kuningliku kolledži kabelis korraldatakse tänapäevani igal aastal Orlando Gibbonsi mälestusjumalateenistus.
Paul Celan
pisi|Paul Celan (1938) Paul Celan (pärisnimi Paul Antschel 23. november 1920 – ca 20. aprill 1970) oli juudisoost saksa keeles kirjutav luuletaja ja tõlkija. Celan on tema pseudonüüm.
Paul Celani luule uurimisega on tegelenud Tartu Ülikooli germanistika professor Marko Pajevic.
Piece of Mind
"Piece of Mind" on Iron Maideni neljas stuudioalbum. Albumi andis 1983. aasta mais välja plaadifirma EMI. Tegu on esimese Iron Maideni stuudioalbumiga, kus trumme mängib Nicko McBrain. Album oli kommertslikult edukas, jõudes Suurbritannia albumimüügitabelis 3. kohale ning sai plaatinaplaadi staatuse nii Suurbritannias kui ka Põhja-Ameerikas. Albumilt anti välja singlid "Flight of Icarus" ja "The Trooper"
Albumi reklaamimiseks korraldati maist detsembrini kestnud turnee "World Piece Tour", mille vältel anti üle maailma 140 kontserti.
Üksnes Jaapani väljaandel on loetud üles 6. loona "Phatoor", see võib olla ka kujul "Phatoor – Still Life". Mujal on see lõik aga osa loost "Still Life" ja seda pole eraldi ära mainitud, ehk tegu on peidetud looga (nn hidden track). Tegu on tekstsõnumiga, millest arusaamiseks tuleb seda tagurpidi mängida. Tegu oli naljaga, mille tagamõtteks oli süvendada kriitikute arvamust, et Iron Maiden on satanistlik bänd.
Wayback Machine
pisi|Logo (2010) Wayback Machine on USA mittetulundusühingu Internet Archive hallatav digiarhiiv, kuhu salvestatakse veebilehti. Arhiiv asutati 2001.
2019. aasta mai seisuga oli digiarhiivis üle 361 miljardi veebilehesalvestuse.
Järva Valla Leht
Järva Valla Leht on aastast 2017 Järva-Jaanis ilmuv ajaleht, mis vahendab Järva valla uudiseid. Lehte annab välja Järva vallavalitsus. Leht ilmub üks kord kuus.
Leht ühendab endiste valdade ajalehti: Imavere Sõnumid, Koeru Kaja, Jaani Teataja, Kodukaja, Koigi Vallaleht, Vallaleht ja Ambla Vallaleht.
Krookustorik
Krookustorik ehk krookuspruunik (Hapalopilus croceus) on seeneliik.
Ta on Eestis arvatud I kaitsekategooriasse (seisuga 2012).
Eestis võib teda leida arumetsadest.
Teel Kommunismile
Teel Kommunismile oli Kuusalus 12. juunist 1951 kuni 26. detsembrini 1953 ilmunud eestikeelne ajaleht, Kuusalu Masina-Traktorijaama poliitosakonna häälekandja.
Ajaleht ilmus kaks korda nädalas.
Andrei Bitov
Andrei Bitovi ema oli jurist ja isa arhitekt. 1954. aastal lõpetas Bitov keskkooli, 1956. aastal alustas kirjandusliku loominguga. 1957. aastal astus ta Leningradi Mäeinstituuti, mille lõpetas pärast vaheaegadega õpinguid 1962. aastal geoloogilise luure erialal.
Instituudipäevil osales Bitov kirjandusrühmituses, mille vaimne juht oli Gleb Semjonov. Ta kirjutas esmalt luulet, seejärel lühikesi absurdihõngulisi jutustusi. 1960. aastast ilmusid tema tööd kirjandusajakirjades ja almanahhides, 1965. aastal sai Bitovist Kirjanike Liidu liige. 1978. aastal ilmus USAs tema romaan "Puškini maja". 1979 osales ta põrandaaluse almanahhi "Metropol" koostamises, mille järel teda Nõukogude Liidus lakati avaldamast 1986. aastani.
1988. aastal osales Bitov Venemaa PEN-klubi asutamises, 1991. aastal sai selle presidendiks. On saanud nii Venemaa kui teiste riikide kirjandusauhindu, Venemaa Kunstide Akadeemia auliige.
Olulisemate teoste hulka kuuluvad jutustus "Lahkuv Monahhov", romaanid "Puškini maja", "Kaukaasia vang", "Ahvide ootus", "Sümmeetria õpetaja" jt.
Eesti keeles on temalt ilmunud ""Loomingu" Raamatukogu" sarjas jutukogu "Apteekrisaar" (1971, tõlkija Ita Saks) ning jutustused "Kutsealune" (1965, tõlkija Arvo Valton) ja "Lahkuv Monahhov" (1978, tõlkija Jüri Aam, värsid Valeeria Villandi), samuti vennasvabariike tutvustava reisikirjanduse sarjas "Koolitundi Armeeniasse: teekond mitte just suurele maale" (1979, tõlkija A. Orav).
Berglind Ásgeirsdóttir
alt=|vasakul|pisi|175x175px|Berglind Ásgeirsdóttir in 2018 Berglind Ásgeirsdóttir (sündinud 15. jaanuaril 1955 ) on Islandi ametnik. Alates septembrist 2002 on ta OECD peasekretäri asetäitja, kes tegeleb hariduse, tervise, töö- ja sotsiaalpoliitika ning avaliku kommunikatsiooniga.
1988–1996 ja 1999–2002 oli ta Islandi sotsiaalminister. 1996–1999 oli Berglind Ásgeirsdóttir Põhjamaade Nõukogu peasekretär.
Mikmakid
pisi|Mikmakke kujutav foto [[1873. aastast]] Mikmakid (Mi'kmaq või Mi'gmaq; samuti Mi'kmaw või Mi'gmaw, L'nu ja Micmac) kuuluvad Atlandi-Kanada provintside ja Québeci provintsis asuva Gaspé poolsaare ning Ameerika Ühendriikide osariigi Maine'i kirdealade indiaanlastest põlisasukate hulka. Nad olid kütid-korilased, kes nimetasid enda hallatavat territooriumi Mi'kma'ki või Mi'gma'gi.
Kontakt eurooplastega
Mikmakkide ja beotukkide eelkäijatel olid 1. aastatuhande paiku ühed kõige esimesed kontaktid Euroopa maadeuurijatega, vanapõhjala kultuuri esindanud viikingitega.
Geograafia
pisi|Mi'kma'ki haldusala, mis on jagatud seitsmeks piirkonnaks. Kaardilt puudub kaheksas territoorium Taqamgug ehk [[Newfoundland]]
Andrei Loktionov
Andrei Vjatšeslavovitš Loktionov (vene keeles Андрей Вячеславович Локтионов; sündinud 30. mail 1990 Voskressenskis) on Venemaa jäähokimängija, kes mängib keskründajana KHL-i klubis Moskva Spartak.
Hooajal 2007–08 debüteeris Loktionov Venemaa kõrgliigas Jaroslavli Lokomotivi ridades.
2008. aastal valis Los Angeles Kings ta NHL-i draft'is 123. valikuna.
Hooajal 2008–09 mängis ta Ontario Hockey League'i klubis Windsor Spitfires. Hooajal 2009–10 asus ta mängima American Hockey League'is (AHL) Los Angeles Kingsi noorteklubis Manchester Monarchs. Samal hooajal debüteeris ta Kingsi meeskonnas ka NHL-is. NHL-is lõi ta esimese värava 19. oktoobril 2010 mängus Carolina Hurricanesi vastu. 2012. aastal võitis ta Kingsiga Stanley karika.
2013. aasta veebruaris müüdi tema mängijaõigused New Jersey Devilsile. Hooaja 2013–14 teises pooles mängis ta NHL-is lisaks veel Carolina Hurricanesis.
Aastatel 2014–2019 mängis Loktionov KHL-is Jaroslavli Lokomotivi meeskonnas. 2019. aastal valiti ta KHL-i tähtede mängule. 2019. aasta mais sõlmis ta üheaastase lepingu Magnitogorski Metallurgiga. 2020. aasta mais sõlmis ta kaheaastase lepingu Moskva CSKA-ga. 2021. aasta augustis kaubeldi ta Moskva Spartakile.
Talvine nigulapäev
Talvine nigulapäev on 6. detsembril, kirikukalendris on see päev püha Nikolause mälestuspäev.
Wysokie Mazowieckie
Küla on ürikutes esimest korda mainitud 1239. aastal. Magdeburgi linnaõigused sai Wysokie Mazowieckie 1503. aastal. 1866–1918 oli asula nimeks Mazowieck. 1870. aastal kaotas Mazowieck linnaõigused, kuid sai need tagasi 1919. aastal.
Talvine nigulapäev
Eestis on talvist nigulapäeva tähistanud Ida- ja Kagu-Eesti ääreosa õigeusklikud, pidades seda talve alguseks.
Viljandi lahing (1602)
Viljandi lahing (ka Viljandi piiramine) oli Rootsi-Poola sõja (1600–1611) käigus 25. märtsist kuni 17. maini 1602 Viljandi lähedal toimunud lahing. Lahingu võitis Poola.
1602. aasta märtsis suundus Zamoyski Viljandi alla, mida kaitses 800 rootslast. 25. märtsil jõudsid kohale esimesed üksused Żółkiewski juhatusel ja asusid Viljandit piirama. Mõni päev hiljem saabusid ka peajõud ning 19. aprillil piiramissuurtükid. Võimsa suurtükitule all tungisid kasakad linna ja vallutasid selle. Viljandi linnus pidas veel vastu. 16. mail alustati linnuse ründamist. Kaitsjate tule all hukkusid mitmed Poola ohvitserid, kaasa arvatud Jürgen Fahrensbach. Isegi Zamoyski oli pärast lahingut oma riietest leidnud püstolikuuli. Kuigi rünnak nurjus, andsid linnuse kaitsjad järgmisel päeval alla.
Imavere Sõnumid
Imavere Sõnumid oli ajaleht, mis ilmus aastatel 1992–2017 ja vahendas Imavere valla uudiseid. Ajalehte andis välja Imavere vallavalitsus ja toimetas Allika Jüris. Leht ilmus 6–12 korda aastas.
Pärast 2017. aasta haldusreformi, mille käigus liitus Imavere vald Järva vallaga, edastab endise Imavere valla aladel toimuva kohta uudised Järva Valla Leht.
Benjamin Boukpeti
Benjamin Kudjow Thomas Boukpeti (sündinud 4. augustil 1981 Lagny-sur-Marne'is Prantsusmaal) on Togo aerutaja. Ta võitis Pekingi suveolümpiamängudel kärestikuslaalomis ühesüstal pronksmedali. See oli Togole läbi aegade esimene medal olümpiamängudel.
Boukpeti kasvas üles ja elas Prantsusmaal. Tema ema oli prantslanna ja isa togolane, tema vanem vend Oliver esindas aerutamises Prantsusmaad. Ka Benjamin osales juunioride seas Prantsusmaa esindajana, kuid vigastuste tõttu ei pääsenud ta täiskasvanute koondisse. Kuigi ta oli Togos käinud vaid ühe korra, otsustas ta esindada just seda Aafrika riiki. 2004. aasta suveolümpiamängudel Ateenas sai ta oma eelsõidus 15. koha. 2008. aastal tuli ta Aafrika meistriks ja tagas sellega koha olümpiamängudel. Esimeses sõidus sai ta eelviimase aja, kuid tänu teise sõidu kiireimale ajale pääses ta kaheksandana poolfinaali. Poolfinaalides sa ta kiireima aja ja sai finaalis startida viimasena. Seal võidetud pronks oli Togo ajaloo esimene olümpiamedal. 2012. aasta suveolümpiamängudele Londonisse pääses ta napilt, sest ei kvalifitseerunud Aafrika meistrivõistlustel. Siiski anti talle wild-card ehk vabapääse. Londonis jäi ta finaalis viimaseks ehk kümnendaks.
Alar Läänelaid
Alar Läänelaid (sündinud 10. mail 1951) on maastikuökoloog ja dendrokronoloog.
Lõpetanud Tartu Riikliku Ülikooli bioloog-botaanikuna 1974. a. 1979. aastal kaitses ta teaduste kandidaadi väitekirja "Hariliku männi rabavormid kõrgsoode dünaamika indikaatorina" Tartu Riiklikus Ülikoolis ja 2002. aastal kaitses ta doktoritöö (PhD) "Aastarõngasdateerimine Eestis" Helsingi Ülikoolis. Töötanud õppejõuna Tartu ülikoolis algul botaanika osakonnas, siis geograafia osakonnas. Õpetanud botaanikat, biogeograafiat, dendrokronoloogiat, looduskaitset jm. Alates 2020. a. emeriitdotsent.
Läänelaid on uurinud Eesti taimestikku, rabamändide juurdekasvu, puude aastarõngaid ja nende laiuse seoseid kliimanäitajatega, Eesti põlispuude vanust, ajalooliste ehitiste, laevavrakkide, maalitahvlite ja viiulite vanust dendrokronoloogia abil.
Ta on avaldanud üle 300 trükitöö Eesti taimedest ja taimestikust, eksootilistest taimedest, rabamändide juurdekasvust, puude aastarõngaste uurimisest, puude vanuse määramisest, ehitiste ja vrakkide dendrokronoloogilisest dateerimisest, maalitahvlite dateerimisest, lisaks reisikirju ja vesteid.
Kostroma Jumala Ilmumise klooster
Kostroma Jumala Ilmumise klooster (vene keeles Богоявленско-Анастасьин монастырь) on õigeusu klooster Venemaal Kostromas. Venemaa õigeusu kloostritest on see rahvaarvult üks suuremaid. Kloostris asub imettegev Jumalaema Fjodorovskaja ikoon.
Ajaloost
Pärast Oktoobrirevolutsiooni lõpetati kloostri tegevus. See avati uuesti 1990. aastatel.
The Number of the Beast
"The Number of the Beast" on Iron Maideni kolmas stuudioalbum. Albumi andis 1982. aasta märtsis välja plaadifirma EMI. Tegu on esimese Iron Maideni stuudioalbumiga, millel laulab Bruce Dickinson, ja viimasega, millel trummide taga on Clive Burr.
Albumit võib pidada Iron Maideni läbimurdeplaadiks. See oli esimene Iron Maideni album, mis jõudis Briti albumimüügi edetabelis esikohale ja singel "Run to the Hills" oli esimene Iron Maideni singel, mis jõudis Suurbritannia singlite edetabelis esikümnesse. Album jõudis Suurbritannias, USA-s ja Kanadas plaatinaplaadi staatusesse. "The Number of the Beast" on üks kahest Iron Maideni albumist, mis on ära toodud raamatus "1001 Albums You Must Hear Before You Die" ("1001 albumit, mida elu jooksul peab kuulama").
Selle albumi ja järgnenud kontserditurnee "The Beast on the Road" tõttu hakati Iron Maidenit nimetama ka "The Beast" ('metsaline'). Seda hüüdnime kasutas Iron Maiden hiljem oma kogumikel "Best of the Beast" ja "Visions of the Beast", samuti kannab üks "Eddie's Archive'i" plaatidest pealkirja "Beast over Hammersmith"
Laul "22 Acacia Avenue" jätkab albumi "Iron Maiden" laulu "Charlotte the Harlot" teemat. Albumi vahelehel on laulu pealkirjale lisatud ka täiendus: "the continuing saga of Charlotte the Harlot". Laulu oli Adrian Smith kirjutanud juba aastaid varem ja esitanud seda ka oma tolleaegse ansambliga Urchin. Seda laulu tuletas Smithile meelde Steve Harris ja laulu muudetud versioon jõudis ka albumile.
Laul "Total Eclipse" ei mahtunud originaalvinüülplaadile ajapiirangu tõttu, kuid 1998. aastal lisati see CD-le.
2001. aastal avaldati dokumentaalfilm "Classic Albums: Iron Maiden – The Number of the Beast", mis räägib selle albumi valmimisest.
Albumi muusika on üldiselt sünge ja pessimistlik. Albumi esimene lugu "Invaders" räägib viikingite sissetungist Suurbritanniasse, "Run to the Hills" indiaanlaste hävitamisest, "Gangland" organiseeritud kuritegevusest, "Total Eclipse" tuumareostusest, "22 Acacia Avenue" prostitutsioonist ja "Hallowed Be Thy Name" surmamõistetu viimastest mõtetest.
Lood albumil
Kõikide lugude autor on Steve Harris, kui teisiti pole märgitud. Enamuse laulude loomise juures oli märkimisväärne roll ka Bruce Dickinsonil, kuid juriidiliste probleemide tõttu, millega ta oli seotud oma eelmise bändiga "Samson", siis tema nime ühegi loo autorite seast ei leia.
Adolf Friedrich V
thumb|Mecklenburg-Strelitzi suurhertsog Adolf Friedrich V
Adolf Friedrich V (22. juuli 1848 – 11. juuni 1914) oli valitsev Mecklenburg-Strelitzi suurhertsog aastatel 1904–1914.
Elulugu
Adolf Friedrich sündis Neustrelitzis suurhertsog Friedrich Wilhelm II ja selle naise, Suurbritannia, Iirimaa ja Hannoveri printsess Augusta Karoline pojana. Pärast oma vanaisa suurhertsog Georgi surma 6. septembril 1860 sai Adolf Friedrichist Mecklenburg-Strelitzi suurhertsogkonna troonijärglane. Adolf Friedrich võttis osa Prantsuse-Preisi sõjast ja esindas oma isa Preisi kuninga Wilhelm I Saksa keisriks kroonimisel Versailles' lossis. Ta sai isa järel suurhertsogiks 30. mail 1904.
1907. aastal teatas Adolf Friedrich, et annab Mecklenburg-Strelitzile põhiseaduse, kuid aadel oli sellele vastu. 1912. aastal kordas ta katset luua põhiseadus Mecklenburg-Strelitzile, mis koos Mecklenburg-Schweriniga olid ainsad Euroopa riigid ilma põhiseaduseta, kuid taas edutult.
Adolf Friedrich suri Berliinis ja tema järglaseks sai tema vanem poeg Adolf Friedrich VI.
Abielu ja lapsed
Adolf Friedrich abiellus 17. aprillil 1877 Dessaus Anhalti printsessi Elisabethiga. Nad said järgmised lapsed:
Toodyay
pisi|Toodyay peatänav Stirling Terrace (2013) Toodyay on linn Lääne-Austraalias Avoni jõe ääres. See asub Perthist 85 km kirdes ja Nordhamist 25 km loodes põlisaustraallastest noongari rahva maadel.
Esimene eurooplaste asula rajati selles piirkonnas 1836. aastal. Pärast üleujutusi 1850. aastatel kolis linn 1860. aastatel praegusse asukohta. Toodyay on raudtee ja maanteega ühendatud Perthiga. Toodyay tuntumate asukate hulka kuulub linnas 1860. aastail elanud lindprii Moondyne Joe. 2006. aastal oli Toodyays 1069 elanikku.
Aastatel 1860–1910 oli linna nimi Newcastle.
Meie Artur
"Meie Artur" on Eesti 1968. aasta dokumentaalfilm. Filmi režissöör on Grigori Kromanov. Filmi tootis Eesti Telefilm.
See film on muusikaline portreefilm Eesti lauljast Artur Rinnest.
Horsti linnus
Horsti linnus (ka Sint-Pieters-Rode linnus, hollandi Kasteel van Horst) on keskaegne linnus Belgias Flaami Brabandi provintsis Holsbeeki vallas.